Keskustan kansanedustaja Joonas Köntän mukaan alkoholilainsäädäntöä on syytä keventää.

– Höllennys tai parikin olisi paikallaan, hän sanoo tviitissään.

Könttä viittaa Karjalaisen juttuun, jonka mukaan Suomen tiukka lainsäädäntö on aiheuttanut monenlaista harmia muun muassa viinitiloille.

Myös Valamon luostari on joutunut byrokratian hampaisiin. Lehden mukaan luostari käyttää omaa ehtoollisviiniään, mutta verosyiden takia se joudutaan kierrättämään Alkon kautta. Käytännössä luostari tilaa ensin Alkosta omaa viiniänsä, jonka jälkeen Alko tilaa sitä luostarilta. Luostari lähettää viininsä Alkon Tikkurilan keskusvarastolle, josta sama viini toimitetaan takaisin Valamoon. Viini kiertää satoja kilometrejä.

– Vaikuttaapa todella pöhköltö touhulta. Suomen alkoholipolitiikka on ollut jo kauan keskiaikaista, Könttä toteaa.

Kokoomuksen kansanedustaja Sinuhe Wallinheimo kannustaa Joonas Könttää puhumaan muut keskustalaiset nykyistä vapaamman alkoholipolitiikan taakse. Keskusta on perinteisesti suhtautunut varauksella alkoholilainsäädännön höllentämiseen.

– Viime kaudella tehtiin historian isoin uudistus, vaikka sekin oli hyvin maltillinen (ja silläkin meinasi kepun kuppi mennä nurin). Tuohon olisi hyvä saada jatkoa. Kannattaa Joonas ensin vakuuttaa omat, Wallinheimo tsemppaa.

Viime kaudella tehtiin historian isoin uudistus, vaikka sekin oli hyvin maltillinen (ja silläkin meinasi kepun kuppi mennä nurin). Tuohon olisi hyvä saada jatkoa. Kannattaa Joonas ensin vakuuttaa omat. Saat varmasti vakuutteluun hyvin tutkaparin @KarnaMikko :sta. Autan,jos voin.

— Sinuhe Wallinheimo (@swheimo) July 7, 2019